APSTIPRINU:

Nodibinājuma „Viduslatgales pārnovadu fonds”

valdes locekle Evija Gurgāne

Preiļos 16. 08. 2023.

**Nodibinājuma “Viduslatgales pārnovadu fonds”**

Sociālā stipendija izglītības ieguves atbalstam Preiļu novada jauniešiem ar īpašām vajadzībām

NOLIKUMS

**I Stipendijas nodibināšanas mērķis.**

Atbalstīt jauniešus ar īpašām vajadzībām studiju vai mācību procesā, veicinot Preiļu novada jauniešu izglītības ieguves motivāciju un vienlīdzīgākas iespējas.

**II Prasības pretendentiem.**

2. Uz stipendiju var pretendēt jaunieši, kas:

2.1. ir deklarētas vai kuru vecāks/i ir deklarēti Preiļu novadā.

2.2. studē akreditēta studiju programmā Latvijas augstskolā, neatkarīgi no studiju līmeņa, studiju formas, studiju ilguma, studiju formas un iegūstamās kvalifikācijas un/vai grāda.

2.3. mācās akreditētā mācību programmā Latvijas valsts profesionālās izglītības iestādē vai koledžā, neatkarīgi no mācību ilguma, mācību formas un iegūstamās kvalifikācijas.

2.4. apgūst profesionālās kvalifikācijas pilnveides izglītības programmu kādā no Latvijā reģistrētām izglītības iestādēm vai organizācijām.

2.5. ir piešķirta invaliditāte vai ir faktiski pierādāmi funkcionāli traucējumi/grūtības.

2.6. vidējā atzīme par 2022./2023. studiju/mācību gadu tiks ņemta vērā, izvērtējot pretendenta atbilstību stipendijai.

2.7. pretendenta vecums nepārsniedz 25 gadus.

**III Stipendijas piešķiršanas noteikumi.**

3. Stipendija var tikt piešķirta vienai vai vairākām no nosauktajām vajadzībām:

3.1. studiju/mācību maksas segšanai;

3.2. studiju/mācību procesa nodrošināšanai un iztikas izdevumu segšanai;

3.3. palīgierīču iegādei vai nomai;

3.4. asistenta pakalpojuma izmaksu segšanai;

3.5. pakalpojumu, ierīču, palīglīdzekļu iegādei vai nomai, kas atvieglo pilnvērtīgu iesaisti studiju/mācību procesā.

4. Stipendija tiek piešķirta vienu reizi gadā.

**IV Iesniedzamie dokumenti un to iesniegšanas kārtība.**

5. Pieteikšanos uz stipendiju izsludina Viduslatgales pārnovadu mājas lapā www.vlpf.lv, pašvaldības informatīvajā izdevumā “Preiļu vēstis”, Preiļu novada mājas lapā, informācija tiek nosūtīta uz augstskolām un Preiļu novada Labklājības pārvaldi un Latgalē raidošajiem un rakstošajiem medijiem.

6. Lai pretendētu uz stipendiju, **pretendentam jāiesniedz**:

6.1. brīvas formas pieteikums, kurā jānorāda pretendenta vārds, uzvārds, paša vai vecāku deklarētā dzīves vietas adrese. Norāda kontaktinformāciju, augstskolu/ profesionālās izglītības iestādi, studiju/mācību programmu, studiju līmeni, kursu, iegūstamo kvalifikāciju/grādu, motivāciju iegūt stipendiju;

6.2. sekmju izraksts par pēdējo sekmīgi pabeigto studiju/mācību semestri (ja attiecināms);

6.3. izglītības iestādes izziņa par studiju statusu (izglītības iestāde, fakultāte, studiju/mācību programma, studiju gads/kurss);

6.4. dokuments, kas apliecina personas invaliditāti vai funkcionālus traucējumus/grūtības/hroniskas saslimšanas.

7. Pretendents var pievienot pēc savas izvēles citu dokumentu kopijas:

7.1. dokumentus, kas apliecina, ka personai ir ierobežota maksātspēja (izziņa no vecāku darbavietas par vidējo algu, izziņa no sociālā dienesta u.tml.);

7.2. diplomus, sertifikātus, atzinības, kas apliecina pretendenta mērķtiecīgu darbību savu spēju izkopšanā;

7.3. apliecinājums par iesaisti brīvprātīgā darba veikšanā (ja attiecināms). 8. Pieteikumu un dokumentus pretendents iesniedz personīgi Viduslatgales pārnovadu fondā, Tirgus laukums 1, Preiļi, LV-5301 vai sūtot pa pastu, vai sūtot pa e-pastu vlpf@inbox.lv, ja dokumenti ir parakstīti ar drošu elektronisko parakstu un satur laika zīmogu, līdz 2023. gada 17. septembrim.

9. Gadījumā, ja augstskolas izziņa ir sagatavota elektroniski un parakstīta ar drošu elektronisko parakstu un satur laika zīmogu, dokuments jānosūta pa elektronisko pastu uz vlpf@inbox.lv

**V Pretendentu izvērtēšanas kārtība.**

10. Pieteikumus izskata un pretendentus uz pārrunām izvirza Viduslatgales pārnovadu fonda izveidota sociālās stipendijas komisija (turpmāk tekstā – komisija).

11. Komisijas sastāvā ietilpst:

11.1. stipendijas devējs;

11.2 Viduslatgales pārnovadu fonda valdes locekle;

11.3. Viduslatgales pārnovadu fonda Uzraudzības padomes pārstāvis;

11.4. vajadzības gadījumā tiek pieaicināti citi atbildīgie speciālisti.

12. Pretendentu vērtēšana notiek pēc individuālām pārrunām, pamatojoties uz pretendenta motivāciju stipendijas iegūšanai un sekmēm.

13. Pretendenta sekmes var būt izšķirošas, ja nāktos izvēlēties starp diviem vai vairākiem vienlīdz motivētiem stipendijas pretendentiem.

**VI Stipendijas piešķiršanas un izmaksāšanas kārtība.**

14. Lēmumu par stipendijas piešķiršanu pieņem Viduslatgales pārnovadu fonda sociālās stipendijas komisija.

15. Lēmums par stipendijas piešķiršanu tiek publiskots Viduslatgales pārnovadu fonda mājas lapā.

16. Pēc pozitīva lēmuma saņemšanas stipendiāts slēdz līgumu ar nodibinājumu “Viduslatgales pārnovadu fonds”. Līgums tiek slēgts ne vēlāk kā divas nedēļas pēc lēmuma pieņemšanas.

17. Līgumā norāda: stipendiāta vārdu, uzvārdu, dzimšanas datus, personas kodu, deklarēto dzīvesvietu, izglītības iestādi, studiju vai mācību programmu, specialitāti, piešķirtās stipendijas apmēru, bankas nosaukumu, kodu, konta numuru, uz kuru pārskaitāma stipendija, stipendiāta saistības pret stipendijas devējiem u.c.

18. Studiju pārtraukšanas gadījumā nodibinājumam “Viduslatgales pārnovadu fonds” ir tiesības pieprasīt stipendijas atmaksu.

19. Gadījumā, ja tiek konstatēts, ka stipendiāts ir sniedzis nepatiesu informāciju, viņam ir pienākums nodibinājumam piešķirto stipendiju atmaksāt pilnā apmērā.

20. Pēc studiju semestra beigām stipendiāts iesniedz Viduslatgales pārnovadu fondam izziņu par studenta statusu augstskolā vai profesionālās izglītības iestādē.

**VII Finansējums**

21. Sociālā stipendija Preiļu novada studējošajiem jauniešiem tiek izmaksāta no fizisku un juridisku personu šim mērķim saziedotajiem līdzekļiem.

**VIII Stipendijas apmērs.**

22. Stipendijas apmēru un stipendiātu skaitu stipendiātiem nosaka stipendijas devējs.